2020. gada 2. jūnijā Rīkojums Nr. 296

Rīgā (prot. Nr. 38 4. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo daļu un ceturtās daļas 7. punktu un 5. panta pirmo daļu, kā arī ievērojot 14. panta nosacījumus, atļaut valsts akciju sabiedrībai "Valsts nekustamie īpašumi" pārdot izsolē 29012/107665 domājamās daļas no nekustamā īpašuma (nekustamā īpašuma kadastra Nr. 4001 004 0177) – zemes vienības (zemes vienības kadastra apzīmējums 4001 004 0177) 4178 m2 platībā – Dārza ielā 14B, Bauskā, Bauskas novadā, kopā ar 58024/215330 domājamām daļām no nekustamā īpašuma (nekustamā īpašuma kadastra Nr. 4001 504 0001) – būves (būves kadastra apzīmējums 4001 004 0177 001) – Dārza ielā 14A, Bauskā, Bauskas novadā, kas ierakstītas zemesgrāmatā uz valsts vārda Finanšu ministrijas personā.

2. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu, kā arī ievērojot 14. panta nosacījumus, atļaut valsts akciju sabiedrībai "Valsts nekustamie īpašumi" pārdot izsolē 3/400 domājamās daļas no nekustamā īpašuma (nekustamā īpašuma kadastra Nr. 3201 002 0202) – zemes vienības (zemes vienības kadastra apzīmējums 3201 002 0202) 3693 m2 platībā – Lāčplēša ielā 5, Aizkrauklē, Aizkraukles novadā, kopā ar 19/2000 domājamām daļām no nekustamā īpašuma (nekustamā īpašuma kadastra Nr. 3201 502 0202) – būves (būves kadastra apzīmējums 3201 002 0202 001) – Lāčplēša ielā 5, Aizkrauklē, Aizkraukles novadā, kas ierakstītas zemesgrāmatā uz valsts vārda Finanšu ministrijas personā.

3. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē nekustamo īpašumu (nekustamā īpašuma kadastra Nr. 4201 002 0507) – zemes vienību (zemes vienības kadastra apzīmējums 4201 002 0507) 2692 m2 platībā un divas būves (būvju kadastra apzīmējumi 4201 002 0507 001 un 4201 002 0507 002) – Birzes ielā 2A, Cēsīs, kas ierakstīts zemesgrāmatā uz valsts vārda Vides aizsardzības un reģionālās attīstības ministrijas personā.

4. Noteikt, ka valsts akciju sabiedrība "Valsts nekustamie īpašumi" šā rīkojuma 1. punktā minētos nekustamos īpašumus pārdod izsolē pēc tam, kad nekustamie īpašumi vairs nav nepieciešami Valsts ieņēmumu dienesta funkciju nodrošināšanai.

5. Pircēji par nekustamajiem īpašumiem maksā *euro*.

6. Nekustamo īpašumu valdītājam nodot pircējiem šā rīkojuma 1., 2. un 3. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents A. K. Kariņš

Finanšu ministrs J. Reirs